Когато най-малко един месец преди началото на съответния търг няма назначен тръжен инспектор, тръжната платформа може да прилага предвидената методика, без да е получила становище на тръжния инспектор.
 Съответната тръжна платформа взема предвид в най-голяма степен становището на тръжния инспектор.“
 3)
 В член 8, параграф 3 се добавя следната алинея:
 „Когато най-малко един месец преди началото на съответния търг няма назначен тръжен инспектор, тръжната платформа може да извърши предвидената промяна на часа.“
 4)
 В член 25 параграф 6 се заменя със следното:
 „6. Тръжният инспектор предоставя становищата, посочени в член 7, параграф 7 и член 8, параграф 3, както и в приложение III. Становищата се предоставят в разумен срок.“
 5)
 Приложение III се изменя в съответствие с приложението към настоящия регламент.
 Член 2
 Поправка на Регламент (ЕС) No 1031/2010
 В член 59 параграф 7 се заменя със следното:
 „7. Клиентите на оференти, посочени в параграф 1, могат да отправят жалби, които биха могли да имат във връзка със спазването на правилата за поведение, предвидени в параграфи 2 и 3, до компетентните органи, посочени в параграф 4, в съответствие с процедурните правила, установени за третирането на такива жалби, действащи в държавата членка, в която се упражнява надзор върху лицата, посочени в параграф 1.“
 Член 3
 Влизане в сила
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 август 2012 година.
 За Комисията
 Председател
 José Manuel BARROSO
 (1) ОВ L 275, 25.10.2003 г., стр. 32.
 (2) ОВ L 302, 18.11.2010 г., стр. 1.
 ПРИЛОЖЕНИЕ
 В приложение III към Регламент (ЕС) No 1031/2010 таблицата се заменя със следното:
 „Тръжни платформи, определени от Германия
 1
 Тръжна платформа
 European Energy Exchange AG (EEX)
 Срок на мандата
 Най-рано от 1 септември 2012 г. и поне до 31 март 2013 г. или най-много до 31 декември 2013 г., без да се засяга член 30, параграф 5, втора алинея.
 Условия
 Допускането до търговете не зависи от членство или участие във вторичния пазар, организиран от EEX, или в друга платформа за търговия, управлявана от EEX или от която и да било трета страна.
 Задължения
 В срок от два месеца от 1 септември 2012 г. EEX представя на Германия своята стратегия за излизане с цел консултиране с тръжния инспектор.
 В рамките на два месеца от получаване на становището на тръжния инспектор EEX преразглежда своята стратегия за излизане, като се съобразява в най-голяма степен с това становище.
 Германия уведомява Комисията за всякакви съществени промени в съответните договорни отношения с EEX.“
 